Un tânăr de aproximativ 18 ani ar fi încercat să se sinucidă la staţia de metrou "Costin Georgian" şi se află în grija unui echipaj medical pentru a i se acorda primul ajutor, după ce a fost scos miercuri de sub tren de pompierii bucureşteni, a declarat, pentru Agerpres, Toma Bogdan, de la ISU Bucureşti-Ilfov.





"La staţia de metrou Costin Georgian am fost informaţi despre o posibilă tentativă de suicid. Un bărbat, aproximativ 18 ani, prins sub rama de metrou. La momentul la care vorbim, persoana este extrasă, conştientă, se află în grija echipajelor medicale pentru a i se acorda primul ajutor şi ulterior transportul acestuia la spital", a precizat oficialul ISU Bucureşti.



Potrivit acestuia, poliţiştii cercetează condiţiile în care s-a petrecut incidentul.